ఉత్తర్ ప్రదేశ్ లోని ప్రయాగ్ రాజ్ లో జరిగిన సామాజిక్ అధికారిత శిబిరం లో ప్రధాన మంత్రి ప్రసంగ పాఠం

సోదరీమణులు మరియు సోదరులారా, తీర్థయాత్రాస్థలమైన ప్రయాగ్ రాజ్ కు రావడం తోనే ఎవరికి అయినా ఒక విభిన్నమైన స్ఫూర్తి ని మరియు శక్తి ని పొందిన అనుభూతి కలుగుతుంది. క్రిందటి సంవత్సరం లో ఫిబ్రవరి నెల లో, దాదాపు గా ఇదే కాలం లో అనుకుంటాను, నేను కుంభ్ సందర్భం లో ఈ పవిత్ర భూమి కి వచ్చానన్న విషయం నాకు జ్ఞాపకం ఉంది. ఆ వేళ లో, నేను సంగమ్ లో స్నానమాచరించే మంచి అవకాశాన్ని ప్రాప్తింపచేసుకొన్నాను. అదే కాలం లో, చారిత్రిక కుంభ్ ను పవిత్రీకరించిన పారిశుధ్య కార్మికుల పాదాల ను కడిగే అవకాశాన్ని నేను చేజిక్కించుకొన్నాను. మరి వారి యొక్క కఠోర శ్రమ, ప్రయాసలు.. ఇవే కదా ప్రయాగ్ రాజ్ లోని ఈ కుంభ్ యొక్క నిర్మలత్వాన్ని ప్రపంచం అంతటా లోకప్రియం గా మార్చివేశాయి; వారి యొక్క పరిశ్రమే యావత్తు ప్రపంచం లోను ప్రయాగ్ రాజ్ కు ఒక సరిక్రొత్త గుర్తింపు ను కొనితెచ్చింది. కుంభ్ లో ఒక నూతన సంప్రదాయం అగుపడుతోంది. అది పారిశుధ్య కార్మికుల వల్లే సాధ్యమైంది; మరి వారి పాదాలను కడిగే, వారి కి ప్రణామం ఆచరించే అవకాశం నాకు లభించింది. ఈ రోజు న, మరొక మారు, నేను గంగా నది ఒడ్డు న వెలసిన పావనమైనటువంటి ప్రయాగ్ రాజ్ గడ్డ కు వచ్చే అవకాశాన్ని దక్కించుకొన్నాను. మీ యొక్క ప్రధాన సేవకుని గా, నాకు వేల మంది దివ్యాంగులకు, వయస్సు మళ్లిన వారి కి, సీనియర్ సిటిజన్ లకు సేవ చేసే అవకాశాన్ని, అలాగే వారి యొక్క ఆశీస్సుల ను అందుకొనే అవకాశాన్ని పొందాను. కాసేపటి క్రితం, దాదాపు గా 27 వేల మంది సహచరుల కు/సహచారిణుల కు సహాయక సామగ్రి ని ఇవ్వడమైంది. కొంతమంది ట్రైసైకిల్స్ అందుకొన్నారు; కొందరు వినికిడి సహాయ సామగ్రి ని స్వీకరించారు; కాగా చక్రాల ను అమర్చిన కుర్చీల ను మరి కొంత మంది తీసుకొన్నారు. ఈ సామాజిక అధికారిత శిబిరం లో అనేక రికార్డులు కూడా ఆవిష్కారం అవుతున్నాయని నా దృష్టి కి తీసుకురావడమైంది. ఈ సాధనాలు మీ జీవనం లో కష్టాల ను తగ్గించడం లో మీకు తోడ్పడుతాయి. మరి ఈ ఉపకరణాలు మీ లోపలి ఉన్నతమైన స్ఫూర్తి కి కేవలం ఒక అండ గా ఉంటాయి అని నేను నమ్ముతున్నాను. మీ యొక్క సిసలైన శక్తల్లా మీ ఓరిమి, మీ బలం మరి మీ మానసమూను. మీరు ప్రతి ఒక్క పరిమితి ని సవాలు చేశారు. మీరు క్లేశాల ను ఓడించారు. మీరు మీ యొక్క జీవితాల ను సన్నిహితం గా గమనించినట్లయితే, ప్రతి ఒక్క క్షణం ప్రతి ఒక్కరి కి స్ఫూర్తి ని అందించేదే. దివ్యాంగజనులు అందరి కి ఇవే నా శుభాకాంక్షలు. మిత్రులారా, స్వస్తి: ప్రజాభ్య:, స్వస్తి: ప్రజాభ్య: పరిపాలయంతాం న్యాయేన మార్గేణ మహీంమహీశా: – అని చెప్పడమైంది. ఈ మాటల కు, ప్రతి ఒక్క వ్యక్తి లాభపడేటట్టు మరియు ప్రతి ఒక్క వ్యక్తి న్యాయాన్ని పొందేటట్టు పూచీపడటం ప్రభుత్వం యొక్క బాధ్యత అని భావం. ఆ ఆలోచనే ‘సబ్ కా సాథ్, సబ్ కా వికాస్, సబ్ కా విశ్వాస్’ మంత్రాని కి ఆధారం గా ఉంది. మా ప్రభుత్వం ఈ అభిప్రాయం తో సమాజం లో ప్రతి వ్యక్తి యొక్క జీవనాన్ని సరళం గా మార్చడం కోసం శ్రమిస్తున్నది. అది సీనియర్ సిటిజన్ లు కావచ్చు, దివ్యాంగజనులు కావచ్చు, ఆదివాసీ ప్రజానీకం కావచ్చు, అణచివేత కు గురి అయిన వారు కావచ్చు, దోపిడి బారిన పడ్డ వారు కావచ్చు, లేదా సమాజం లో ఆదరణ కు నోచుకోని వారు కావచ్చు.. 130 కోట్ల మంది భారతీయుల హితాల ను రక్షించడం మా ప్రాథమ్యం గా ఉంది. ఈ ప్రభుత్వం దివ్యాంగుల బాధల ను గ్రహించిమరి వారి పట్ల ఇదివరకు ఎన్నడూ ఎరుగని రీతి న సూక్ష్మగ్రాహ్యత తో పని చేసింది. ఒకసారి గుర్తు కు తెచ్చుకొనేందుకు ప్రయత్నం చేయండి.. ఇంతకు పూర్వం, నా దివ్యాంగ సోదరీమణులు మరియు నా దివ్యాంగ సోదరులు వారాల తరబడి కార్యాలయాల ను పదే పదే సందర్శించవలసి వచ్చేది అదుగో అప్పుడు మాత్రమే వారు ఏదైనా సహాయం పొందగలిగే వారు. మీ యొక్క గోడు ను చిత్తశుద్ధి తో ఆలకించవలసివుండగా అది లోపించింది. పేద దివ్యాంగ సోదరీమణులను మరియు పేద దివ్యాంగ సోదరుల ను వారి తిప్పలు ఏవో వారంతట వారే పడేటట్టు వదలివేసిన ఇదివరకటి స్థితి మాకు ఆమోదయోగ్యం కాలేదు. మేము మీ యొక్క ప్రతి ఒక్క సమస్యల ను గురించి మీ అనుయాయులు మరియు సేవకుల వలె ఆలోచన లు చేసి, మరి వాటి ని పరిష్కరించేందుకు యత్నించాము. మిత్రులారా, మునుపటి ప్రభుత్వాల హయాముల లో, అటువంటి శిబిరాలు చాలా తక్కువ గా ఉండేవి; మరి అటువంటి భారీ శిబిరాలు అయితే దాదాపు గా ఉపేక్షణీయం అనవచ్చును. గడచిన 5 సంవత్సరాల లో, మా ప్రభుత్వం దేశం లో విభిన్న ప్రాంతాల లో సుమారు 9,000 శిబిరాల ను ప్రారంభించింది. సోదరీమణులు మరియు సోదరులారా, మునుపటి ప్రభుత్వం యొక్క అయిదు సంవత్సరాల పదవీకాలం లో, 380 కోట్ల రూపాయల కంటే తక్కువ విలువ ను కలిగిన ఉపకరణాల ను దివ్యాంగుల కు పంచిపెట్టడమైంది; కాగా, మా ప్రభుత్వం 900 కోట్ల రూపాయల కు పైగా విలువైన ఉపకరణాల ను పంపిణీ చేసింది. అంటే, దాదాపు గా రెండున్నర రెట్లు అధికం అన్నమాట. పేదల పట్ల మరియు దివ్యాంగుల పట్ల వేదన, సహానుభూతి ఉన్నప్పుడు, సేవ చేయాలన్న భావం ఉన్నప్పుడు, పని లో ఒక వేగగతి చోటు చేసుకొంటుంది, మరి పని ని చాలా త్వరితం గా పూర్తి చేయడం జరుగుతుంది. మిత్రులారా, ప్రభుత్వ భవనాలు, బస్ స్టాండులు, ఆసుపత్రులు, న్యాయస్థానాలు, కార్యాలయాలు మొదలైన వాటి కి వెళ్లేటప్పుడు కష్టాన్ని ఎదుర్కొన్నటువంటి కాలాన్ని సైతం మీరు గుర్తు చేసుకోండి. కొన్ని ప్రదేశాల లో, విడి గా ర్యాంపుల ను అమర్చారు. కానీ మరికొన్ని చోటుల లో ఏ ర్యాంపులు లేవు; మరి అది చాలా విషమంగా ఉండేది. దేశం అంతటా గల పెద్ద ప్రభుత్వ భవనాల ను శారీరికం గా సవాళ్ల బారిన పడ్డ వారి కి ప్రవేశయోగ్యం గా మలచేందుకు సుగమ్య భారత్ అభియాన్ ను అమలు పరచాలి అని ప్రతిన పూనింది మా ప్రభుత్వమే. గడచిన నాలుగయిదు సంవత్సరాల లో, దేశం లో వందలాది భవనాల ను, 700 కు పైగా రైల్వే స్టేశన్ లు మరియు విమానాశ్రయాల ను వారి కి ప్రవేశయోగ్యం గా మార్పు చేయడమైంది. మిగిలిన వాటిని కూడా ను సుగమ్య భారత్ అభియాన్ కు జోడించడం జరుగుతున్నది. దీని కి అదనం గా, నిర్మాణాధీన దశలో ఉన్న నూతన భవనాల ను అశక్తత తో బాధితులైన వారి కి తగినవి గా రూపొందించేటట్టు పూచీ పడటం జరుగుతున్నది; నిర్మాణం లో ఉన్నటువంటి రైలు పెట్టెల ను వారి కి అనువైనవి గా ఉండేలాగా నిర్మించడం జరుగుతున్నది. సోదరీమణులు మరియు సోదరులారా, విభిన్న భాష ల కారణం గా ఒక రాష్ట్రం నుండి మరొక రాష్ట్రాని కి ప్రయాణించేటపుడు నా దివ్యాంగ సోదరీమణులు మరియు దివ్యాంగ సోదరులు బోలెడన్ని చిక్కుల పాలబడే వారు. దివ్యాంగ జనుల కోసం ఏదయినా ఒక ఉమ్మడి సంకేత భాష ఉండివుండవచ్చని ఇంతకు ముందు ఎవ్వరూ ఆలోచన చేయలేదు. మా ప్రభుత్వం ఈ దిశ లో ప్రయత్నాల ను మొదలుపెట్టింది. దేశవ్యాప్తం గా దివ్యాంగులు అందరి కోసం ఒక సర్వసాధారణ సంకేత భాష కు పూచీ పడటానికని, మా ప్రభుత్వం ఇండియన్ సైన్ లాంగ్విజ్ రిసర్చ్ ఎండ్ ట్రయినింగ్ సెంటర్ ను ఏర్పాటు చేసింది. ఇక్కడి విభిన్నమైనటువంటి శక్తిసామర్థ్యాలు కల వారి కోసం ఇప్పటికి ఇప్పుడు, నా ఉపన్యాసాన్ని ఏకకాలం లో తర్జుమా చేయడం జరుగుతున్నది. ఇంతకు పూర్వం పరిస్థితి ఎలా ఉండేదంటే ఒకే రాష్ట్రం యొక్క బాల లు దీనిని అర్థం చేసుకొనే వారు. ప్రస్తుతం ఈ యొక్క క్రొత్త ఏర్పాటు వల్ల, తమిళ నాడు కు చెందిన ఒక వ్యక్తి అయినా సరే ఈ భాష ను అర్థం చేసుకోవచ్చును. ఈ దిశ లో ప్రయాసలు చేసేందుకు 70 సంవత్సరాల పాటు ఎవ్వరికీ సమయం చిక్కనేలేదు. దివ్యాంగుల పట్ల కరుణ తో కూడిన భావన ఉన్న పక్షం లో, ఏక్ భారత్ శ్రేష్ఠ భారత్ తాలూకు ఉత్సాహాన్ని బలపరచాలన్న దృఢ విశ్వాసం ఉన్న పక్షంలో, అదుగో అప్పుడు మాత్రమే ఆ తరహా కార్యాన్ని నెరవేర్చవచ్చును. మరి ఇక ఈ కేంద్రం దాదాపు 6,000 సాధారణ పదాల తో కూడిన ఒక నిఘంటువు ను కూడా సిద్ధం చేసింది. దీని కి అర్థం, రాబోయే కాలం లో, ప్రయాగ్ రాజ్ నుండి నా దివ్యాంగ సహచరుడు/సహచారిణి లలో ఎవరైనా చెన్నై కో లేదా పశ్చిమ బెంగాల్ కో వెళ్లినట్లయితే, అటువంటప్పుడు అతడు/ఆమె భాష పరం గా ఎటువంటి సమస్య ను ఎదుర్కోబోరు. దీనికి అదనం గా, 400 కు పైగా ప్రభుత్వ వెబ్ సైట్ లను, మరి మన కరెన్సీ నోట్ లను, అలాగే మన నాణేల ను కూడా దివ్యాంగజనుల కు మైత్రీపూర్వకం గా తీర్చిదిద్దడమైంది. దృష్టిబాధిత వ్యక్తి ఎవరైనా అది ఒక రూపాయి నోటా, అయిదు రూపాయల నోటా, అయదు వందల రూపాయల నోటా, లేక రెండు వందల రూపాయల నోటా అనేది ఇట్టే గ్రహించుకోగలుగుతారు; అదే విధం గా వివిధ విలువలు కలిగివుండే నాణేల ను కూడాను సులువు గా ఆనవాలుపట్టగలుగుతారు. మరి ప్రస్తుతం మీరు చూసే వుంటారు.. కొన్ని ప్రయివేటు టెలివిజన్ చానల్స్ కూడా దివ్యాంగుల కోసమంటూ ప్రత్యేకం గా వార్తల ను మరియు కార్యక్రమాల ను ప్రసారం చేస్తున్నాయి. దివ్యాంగుల కై ఈ కార్యక్రమాల ను మొదలుపెట్టిన చానల్స్ అన్నిటి ని నేను అభినందిస్తున్నాను. దూరదర్శన్ వారు ఒక కొనియాడదగ్గ పని ని చేశారు; వారు ఈ పని ని సంవత్సరాల తరబడి చేస్తూ వచ్చారు; మరి వారు విభిన్నమైనటువంటి శక్తిసామర్థ్యాలు కల వారి పట్ల శ్రద్ధ వహించారు. అయితే ఇప్పుడు దేశం లోని అనేక టీవీ చానల్స్ విభిన్నమైనటువంటి శక్తిసామర్థ్యాలు కల వారి కోసం ముఖ్యమైన చర్యల ను తీసుకొన్నాయి. అలాగే, అవి వార్తల ను ఈ తరహా సంకేత యుత భాష లో ప్రదర్శిస్తున్నాయి కూడాను. సాటి మానవుల పట్ల దయాళుత్వం తో కూడినటువంటి ఈ కార్యాన్ని భుజానికెత్తుకొన్నందుకు గాను ఆ టీవీ చానల్స్ అన్నిటి కి ఇవే నా శుభాకాంక్షలు. సోదరీమణులు మరియు సోదరులారా, దివ్యాంగ జనుల కోసం మా ప్రభుత్వం తీసుకొన్న చర్య లు మరియు చేసిన సేవ విషయాల లో జరుగవలసినంత గా చర్చించడం అనేది జరుగలేదు. ప్రయాగ్ రాజ్ కూడాను న్యాయ నగరం గా ఉండింది. మరి ఇక్కడ సామాన్యుడి హక్కుల ను రక్షించడం కోసం రేయింబగళ్లు వేల మంది ప్రజలు శ్రమిస్తారు. మిత్రులారా, దివ్యాంగుల యొక్క హక్కుల ను స్పష్టపరుస్తూ ఒక చట్టాన్ని మొదటి సారి గా అమలు పరచిన ప్రభుత్వం మా ప్రభుత్వం. ఈ చట్టం లో ప్రధాన ప్రయోజనాల లో ఒకటి ఏమిటంటే ఇంతకు ముందటి 7 రకరకాల దివ్యాంగజనుల వర్గాల ను ప్రస్తుతం 21 కి పెంచడమైంది. అంటే, మేము దీని పరిధి ని విస్తరించామన్నమాట. ఇదే కాక, ఎవరైనా దివ్యాంగ జనుల ను యాతన పెడితే, ఎవరైనా వారి ని ఎగతాళి చేస్తే మరియు వారి ని క్షోభ పెడితే, మేము ఈ దృష్టికోణాల కు సంబంధించిన చట్టాల ను సైతం పటిష్ట పరచాము. మిత్రులారా, మా ప్రభుత్వం దివ్యాంగుల నియామకం కోసం ప్రత్యేక ప్రచార ఉద్యమాల ను ప్రారంభించడమొక్కటే కాకుండా, వారి కి ప్రభుత్వ కొలువుల లో రిజర్వేశన్ ను 3 శాతం నుండి ప్రస్తుతం 4 శాతాని కి పెంచింది కూడా. దీనికి అదనం గా, ఉన్నత విద్య సంస్థల లో ప్రవేశానికి గాను వారి కి గల రిజర్వేశన్ ను 3 శాతం నుండి 5 శాతాని కి సైతం పెంచడమైంది. మన విభిన్నమైనటువంటి శక్తిసామర్థ్యాలు కల వారి లోని నైపుణ్యాల ను అభివృద్ధి పరచాలి అనేది కూడా మా ప్రాథమ్యం గా ఉంది. ప్రభుత్వం 2 లక్షల మంది మిత్రుల కు నైపుణ్య సంబంధిత శిక్షణ ను అందించింది; మరి 5 లక్షల మంది దివ్యాంగ వ్యక్తుల కు నైపుణ్య సంబంధిత శిక్షణ ను అందించాలనేది ప్రస్తుత లక్ష్యం గా ఉంది. సోదరీమణులు మరియు సోదరులారా, విభిన్నమైనటువంటి శక్తి సామర్థ్యాలు కల ప్రతి ఒక్క యువతి యొక్క/ యువకుడి యొక్క మరియు విభిన్నమైనటువంటి శక్తి సామర్థ్యాలు కల బాలల యొక్క సరి అయిన భాగస్వామ్యం అనేది ఒక న్యూ ఇండియా యొక్క నిర్మాణం లో చాలా ముఖ్యం. అది పరిశ్రమ కావచ్చు, సేవల రంగం కావచ్చు లేదా క్రీడామైదానం కావచ్చు, విభిన్నమైన శక్తి సామర్థ్యాలు కలిగిన వారి ని నిరంతరం ప్రోత్సహించడం జరుగుతోంది. ఇటీవల, అంతర్జాతీయ స్థాయి లో దివ్యాంగుల కు సంబంధించినటువంటి అన్ని క్రీడా ఘటనల లో, భారతదేశం చక్కనైన ప్రదర్శన ను ఇచ్చింది; మరి మన దివ్యాంగ మిత్రుల ప్రదర్శన శ్రేష్ఠమైంది గా ఉండింది. ప్రపంచ మైదానం లోకి తరలి పోయి మరి మువ్వన్నెల జెండా ను రెపరెపలాడించడానికి నా దేశ దివ్యాంగజనుల లో దృఢ సంకల్పం మరియు మన:శక్తి ఉండాలన్న సంగతి ని మీరు ఊహించవచ్చును. విభిన్నమైనటువంటి శక్తి సామర్థ్యాలు కలిగిన వారి యొక్క ఈ ప్రావీణ్యాన్ని మరింత అధికం చేసేందుకు మధ్య ప్రదేశ్ లోని గ్వాలియర్ లో ఒక క్రీడల కేంద్రాన్ని నిర్మించడం కోసం చర్యల ను చేపట్టడం జరుగుతున్నది. విభిన్నమైనటువంటి శక్తి సామర్థ్యాలు కల వారి కి శిక్షణ, ఎంపిక, విద్య, పరిశోధన, వైద్య సౌకర్యాలు.. అంటే జాతీయ మరియు అంతర్జాతీయ పోటీల లో పాలుపంచుకోవడానికి అవసరమైనటువంటి సన్నాహాల ను ఈ కేంద్రం లో సమకూర్చడం జరుగుతుంది. మిత్రులారా, మన దేశం లో 2.5 కోట్ల మంది కి పైగా దివ్యాంగులు మరియు 10 కోట్ల మందికి పైగా సీనియర్ సిటిజన్ లు ఉన్నారు. ఒక నిశ్చితమైన వయస్సు వచ్చిన తరువాత, మన సీనియర్ సిటిజన్ ల కు అనేకమైనటువంటి సహాయక పరికరాలు మరియు చికిత్స అవసరపడుతాయి. కొంత మంది కి నడవడం కఠినం కావచ్చు; మరి కొందరి కి శ్రవణ శక్తి లో లోపం ఏర్పడవచ్చును. సీనియర్ సిటిజన్ ల జీవనం లో నుండి ఈ సమస్య ను ఉపశమింపచేసేందుకు మేము నిరంతరం కృషి చేస్తున్నాము. పేదలైన సీనియర్ సిటిజన్ ల కు అవసరమైన పరికరాల ను సమకూర్చడం కోసం మా ప్రభుత్వం ‘రాష్ట్రీయ వయోశ్రీ యోజన’ను మూడు సంవత్సరాల క్రిందట మొదలుపెట్టింది. ఈ పథకం లో భాగం గా, దాదాపు 1.25 లక్షల మంది సీనియర్ సిటిజన్ ల కు అవసరమైన సాధనాల ను ఇవ్వడమైంది. ఈ రోజు న, వయోశ్రీ పథకం లో భాగం గా ఇక్కడ వయస్సు మీరిన వారి కి, సీనియర్ సిటిజన్ ల కు సహాయక ఉపకరణాల ను ఇచ్చి ఈ యొక్క పవిత్ర నగరం లో వారి దీవెనల ను అందుకొనే సౌభాగ్యం నాకు దక్కింది. సోదరీమణులు మరియు సోదరులారా, మా ప్రభుత్వం పెద్ద వయస్సు వారి కోసం ‘ప్రధాన మంత్రి వయ వందన యోజన’ను తీసుకు వచ్చింది. ఈ పథకం ద్వారా వారు కొంత మొత్తాని కి ఒక నిర్ణీత వడ్డీ ని పొందుతారు; మరి 60 ఏళ్ల వయస్సు మీరిన తరువాత వారి పెట్టుబడి ని భద్రం గా అట్టిపెట్టుకొంటారు. మార్కెట్టు లో వడ్డీ రేటు లు తగ్గిన తాలూకు ప్రభావం సీనియర్ సిటిజన్ ల మీద కనీస స్థాయి లో ఉండేటట్టు గా పూచీ పడాలన్నదే ఈ పథకం యొక్క ధ్యేయం. నెలవారీ పెన్శన్ ఐచ్ఛికాన్ని ఎంచుకొన్న తరువాత ఈ పథకం లో 10 సంవత్సరాల కాలానికి ఒక స్థిరమైనటువంటి రేటు వద్ద సీనియర్ సిటిజన్ లు హామీ తో కూడిన పెన్శన్ ను పొందుతారన్న సంగతి మీలో చాలా మంది ఎరుగుదురు. ఈ రోజు న ఇక్కడ మీకు నేను మరొక్క విషయాన్ని చెప్పదలుస్తున్నాను. సాధారణం గా, మన సీనియర్ సిటిజన్ లు లేదా పెన్శన్ ను అందుకొనే వారు, జీతం శ్రేణి పదవీవిరమణ అనంతరం, వారి యొక్క డబ్బుల ను బ్యాంకు లో డిపాజిట్ చేసి మరి ఆ డిపాజిట్ మీద వడ్డీ ని ఆర్జిస్తారు. అయితే కొన్ని సార్లు బ్యాంకుల లో ఏదో సంకటం ఏర్పడుతుంది. మరి కొన్ని సార్లు మన సీనియర్ సిటిజన్ లు వారి యొక్క కష్టార్జితాన్ని కోల్పోతారు. పేద వారు, వయస్సు మళ్లిన వారు మరియు పరిమితమైన ఆదాయం కలిగిన నా దేశం లోని సోదర సోదరీమణుల కోసం పార్లమెంట్ లో ఈ పర్యాయం మేము ఒక ప్రధానమైన చర్య ను తీసుకొన్నాము. ఈ దేశం లో అటువంటి విషయాల ను చర్చించడాన్ని చాలా మంది ఇష్టపడకపోవడం అనేది దురదృష్టకరం. అనేక సంవత్సరాల పాటు కోరబడుతూ వస్తున్న అటువంటి ఒక పెద్ద నిర్ణయాన్ని మేము తీసుకొన్నాము. ఇంతకు ముందు, మీరు బ్యాంకు లో 10 లక్షల రూపాయలో, 2 లక్షల రూపాయలో, లేదా 5 లక్షల రూపాయలో డిపాజిట్ చేసి వుంటే గనక, మరి ఆ బ్యాంకు విఫలం అయిందీ అంటే, మీరు 1 లక్ష రూపాయల కు మించి మరేమీ అందుకొనగలిగివుండే వారు కాదు. మేము నియమాన్ని మార్చాము. మరి ప్రజలు 1 లక్ష రూపాయల కు బదులు గా ప్రస్తుతం 5 లక్షల రూపాయల ను పొందగలుగుతారు. దీని కి అర్థం బ్యాంకుల లో ధనాన్ని కలిగివున్నటువంటి వారి లో సుమారు 99 శాతం మంది యొక్క డబ్బులు భద్రం గా ఉన్నాయి అని. ప్రస్తుతం వారి విషయం లో ఎటువంటి గండం ఉండబోదు. మేము ఈ మార్పుల ను ఈ బడ్జెటు లో పొందుపరచాము. పర్యవసానం గా, బ్యాంకుల పట్ల విశ్వాసం కూడా పెరుగుతుంది; దీని తో సామాన్యుడు అతడి ధనాన్ని వడ్డీవ్యాపారి వద్ద ఉంచేందుకు బదులు గా బ్యాంకు లో ఉంచడం కోసం ముందుకు వస్తాడు. సోదరీమణులు మరియు సోదరులారా, అటువంటి చర్యలు అనేకం ఉన్నాయి. అదే మాదిరి గా, పెన్శన్ విషయం లో, ఇదివరకు బీమా సంబంధిత విధానం అతి తక్కువ కాలం పాటు వర్తించేది గా ఉండింది. కానీ 2018వ సంవత్సరం లో దాని ని 2020వ సంవత్సరం మార్చి నెల 31వ తేదీ వరకు పొడిగించడమైంది. మేము కాలాన్ని పొడిగించడం ఒక్కటే కాకుండా, నెలవారీ పెన్శన్ ను కూడాను ప్రతి నెల కు 10,000 రూపాయల కు పెంచాము. ప్రస్తుతం 3.25 లక్షల మంది కి పైగా సీనియర్ సిటిజన్ లు ఈ పథకం యొక్క ప్రయోజనాల ను పొందుతున్నారంటే అది నాకు సంతోషాన్ని ఇస్తోంది. మిత్రులారా, వయస్సు పైబడిన వారి యొక్క సంరక్షణ బాధ్యత ను వహించడం అనేది వారి కుటుంబాల తో పాటు ప్రభుత్వం యొక్క బాధ్యత గా మరియు సమాజం యొక్క బాధ్యత గా కూడా ఉంది. ఈ బాధ్యత తాలూకు భావాన్ని అర్ధం చేసుకొని యోగి గారి ప్రభుత్వం మరియు మా ప్రభుత్వం పూర్తి సూక్ష్మగ్రాహ్యత తో కృషి చేస్తున్నాయి. దేశం యొక్క కీర్తి ని వృద్ధి చేయడం లో వారి యావత్తు జీవితాన్ని వెచ్చించినటువంటి వారు ఏ రకమైన కష్టాన్ని ఎదుర్కోకూడదు అని పూచీ పడటానికే మేము ప్రయత్నాలు చేస్తున్నాము. వారు కూడా ప్రభుత్వం గడచిన కొంత కాలం లో తీసుకొన్న నిర్ణయాల నుండి మరియు ప్రభుత్వం ప్రారంభించిన ఇతర పథకాల నుండి లాభపడుతున్నారు. గత అయిదున్నర సంవత్సరాల కాలం లో, పెద్ద వయస్సు వారి యొక్క చికిత్స ఖర్చుల ను తగ్గించడం జరిగింది. జన్ ఔషధి కేంద్రాల లో అన్ని ఔషధాల ధరలు చాలా తక్కువ గా ఉన్నాయి. అదేకాలం లో, మోకాలి శస్త్రచికిత్స కు సంబంధించిన ఉపసాధనాలు మరియు హార్ట్ స్టెంట్ ల ను కూడా 70-80 శాతం చౌక గా దొరికేటట్టు చేయడమైంది. సీనియర్ సిటిజన్ లకు పన్ను ప్రోత్సాహకాలు మొదలుకొని ఇతర పెట్టుబడి ప్రయోజనాల వరకు సాధ్యపడిన అన్ని సదుపాయాల ను అందించడం జరుగుతోంది. పైపెచ్చు, దేశ చరిత్ర లో మొట్టమొదటి సారి, దాదాపు గా ప్రతి ఒక్క పేద వ్యక్తి కి 60 ఏళ్ల వయస్సు వచ్చిన తరువాత పెన్శన్ పథకాన్ని ఏర్పాటు చేయడమైంది. దేశం లో అవ్యవస్థీకృత‌ రంగం లో ఉన్నటువంటి కోట్లాది శ్రామికులు గాని, లేదా నా రైతులు గాని, వ్యవసాయ క్షేత్రాలలో పనులు చేసే వారు గాని, లేదా చిన్న దుకాణదారులు గాని, అందరి కోసం వేరు వేరు పెన్శన్ పథకాల ను ప్రభుత్వం ప్రవేశపెట్టింది. వాటి లాభాలు 60 ఏళ్ల వయస్సు వచ్చిన తరువాత సైతం పేదవారి కి దక్కుతాయి. మిత్రులారా, ఆయుష్మాన్ భారత్ యోజన లో భాగం గా పేద ప్రజలు, దివ్యాంగులు మరియు సీనియర్ సిటిజన్ లు కూడా 5 లక్షల రూపాయల వరకు ఉచిత చికిత్స సౌకర్యాల ను మరియు బీమా పథకాల లబ్ధి ని పొందుతున్నారు. పేదలలోకెల్లా అత్యంత పేదలు అయిన వారికి బీమా సదుపాయం తో సాయపడటం కోసం ఒక్కొక్కటీ 2 లక్షల రూపాయల విలువైన రెండు బీమా పథకాలు అమలవుతున్నాయి. ‘ప్రధాన మంత్రి సురక్ష బీమా యోజన’లో భాగం గా ప్రతి ఒక్క నెల కు ఒక రూపాయి కంటే తక్కువ ప్రీమియమ్ కు మరియు ‘ప్రధాన మంత్రి జీవన్ జ్యోతి యోజన’లో భాగం గా ప్రతి రోజు కు 90 పైసల ప్రీమియమ్ కు బీమా సౌకర్యాన్ని కల్పించడం జరుగుతోంది. ఇంత వరకు, 24 కోట్ల కు పైగా మిత్రులు ఈ రెండు పథకాల లో చేరారు; మరి కష్ట కాలాల్లో, వారు 4,000 కోట్ల రూపాయల కు పైగా విలువైన మొత్తాన్ని కూడా క్లెయిము చేసుకొన్నారు. మిత్రులారా, మీ తో మాట్లాడుతూ ఉన్నప్పుడు, మొదట్లో నేను పరిపాలన యొక్క బాధ్యతల ను గురించి చెప్పిన ఒక శ్లోకాన్ని ప్రస్తావించాను. ఆ మంత్రంలోని చివరి భాగం లోకా: సమస్తా: సుఖినోభవంతు. ఆ మాటల కు సమాజం లోని ప్రతి ఒక్క వర్గాన్ని, ఈ ప్రపంచం లోని ప్రతి ఒక్క పౌరుడి ని/పౌరురాలి ని సంతోషం గా ఉండనివ్వండి, అందరి ని ప్రసన్నంగా ఉండనివ్వండి అని భావం. ఇదే విధమైన అపేక్షతో, ఈ యొక్క మహా పవిత్రమైనటువంటి సందర్భం లో సీనియర్ సిటిజన్ లు అందరి కి మరియు దివ్యాంగజనుల యొక్క సంకల్ప శక్తి కి నేను మరో మారు నమస్కరిస్తున్నాను. నా దృష్టి లో, దివ్యాంగజనుల యొక్క ఈ సందోహం అత్యంత పవిత్రమైందీ, పూజ్యమైందీనూ. ఈ సందర్భం లో, భారత ప్రభుత్వం యొక్క ఈ విభాగాన్ని మరువకుండాను, అలాగే రాష్ట్ర ప్రభుత్వం యొక్క ప్రయత్నాల ను చాలా గర్వకారకమైన రీతి లోను గుర్తుంచుకొంటూను నా ఉపన్యాసాన్ని ముగిస్తాను. మీ అందరి కి ఇవే నా ప్రణామాలు, మరి మీ అందరి కి నా శుభాకాంక్షలు కూడాను. అనేకానేక ధన్యవాదాలు. నా తో కలసి బిగ్గరగా పలకండి – భారత్ మాతా కీ.. జయ్. భారత్ మాతా కీ.. జయ్. భారత్ మాతా కీ.. జయ్. మీ అందరికీ అనేకానేక ధన్యవాదాలు.